CELEX: 62020TN0761
Language: mt
Date: 2020-12-20 00:00:00
Title: Kawża T-761/20: Rikors ippreżentat fl-20 ta’ Diċembru 2020 – European Dynamics Luxembourg vs ECB

15.3.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 88/33
            
         
      Rikors ippreżentat fl-20 ta’ Diċembru 2020 – European Dynamics Luxembourg vs ECB
      (Kawża T-761/20)
      (2021/C 88/44)
      Lingwa tal-kawża: l-Ingliż
      
         Partijiet
      
      
         Rikorrent: European Dynamics Luxembourg SA (il-Lussemburgu, il-Lussemburgu) (rappreżentant: M. Sfyri, avukat)
      
         Konvenut: Il-Bank Ċentrali Ewropew (BĊE)
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-BĊE li l-offerta tar-rikorrenti mit-tliet lottijiet kollha kemm huma tas-sejħa għall-offerti “Provvista ta’ Servizzi u Xogħlijiet għall-Kunsinna ta’ Applikazzjonijiet tat-TI” PRO-004801 (Lot 1), PRO-005110 (Lot 2) u PRO-005112 (Lot 3);
               
            
                  —
               
               
                  tannulla d-deċiżjoni tal-appell tal-Korp Amministrattiv ta’ Reviżjoni tal-Kuntratti Pubbliċi tal-BĊE li jiġi miċħud l-appell tar-rikorrenti ppreżentat skont il-proċedura ta’ appell kif iddefinita fit-Taqsima VI.4 tal-ispeċifikazzjonijiet tas-sejħa għall-offerti msemmija iktar ’il fuq u skont il-kundizzjonijiet previsti fl-Artikolu 39 tad-Deċiżjoni (UE) 2016/245 tal-Bank Ċentrali Ewropew li tistabbilixxi r-regoli dwar l-akkwisti (BĊE/2016/2);
               
            
                  —
               
               
                  tannulla d-deċiżjonijiet kollha sussegwenti relatati tal-BĊE u b’mod partikolari kull deċiżjoni ta’ għoti li qatt ma ġiet ikkomunikata lir-rikorrenti;
               
            
                  —
               
               
                  tordna l-ħlas ta’ kumpens skont l-Artikoli 256, 268 u 340 TFEU li jikkorrispondi għat-telf tal-possibbiltà li jinkiseb il-kuntratt jew għat-telf ta’ dħul li jikkorrispondi għall-profitt li r-rikorrenti kienet tagħmel li kieku eżegwixxiet il-kuntratti, kif ukoll il-ħlas ta’ kumpens għal danni mhux materjali.
               
            
                  —
               
               
                  tikkundanna lill-konvenut għall-ispejjeż legali u għal spejjeż oħra sostnuti mir-rikorrenti b’rabta ma dan ir-rikors.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka tliet motivi.
      
                  1.
               
               
                  L-ewwel motiv ibbażat fuq l-allegazzjoni li l-konvenut wettaq diversi żbalji manifesti ta’ evalwazzjoni.
               
            
                  2.
               
               
                  It-tieni motiv ibbażat fuq l-allegazzjoni li l-konvenut introduċa kriterji ġodda, vagi u mhux magħrufa fl-istadju tal-evalwazzjoni tal-offerti.
               
            
                  3.
               
               
                  It-tielet motiv ibbażat fuq l-allegazzjoni li l-konvenut wettaq użu ħażin ta’ poter.